Ragnvald A. Tamber

Ragnvald Andreassen Tamber (1913–1973)Dødsannonse i Aftenposten, morgenutgaven 19. september 1973, s. 20. var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse. Etter krigen var han i ledelsen i Sjøforsvaret og endte som kontreadmiral.

 Andre verdenskrig 
Ragnvald A. Tamber ble sjøoffiser i 1937 og fikk i 1939 løytnants grad.Bjørn Steenstrup: Hvem er hvem? 1964, Oslo: Aschehoug, 1964, s. 602.. Under felttoget i Norge i 1940 var han sjef på torpedobåten «Laks».  Senere kom Tamber seg til Storbritannia der han gikk inn i de norske styrkene. Tamber kom i tjeneste i det norske motortorpedobåtvåpenet, som ble bygd opp i Storbritannia, og som opererte i Den engelske kanal og senere fra Shetland til norskekysten. Han ble først sjef for MTB og senere for MTB-flotiljen. Han deltok i 1941 han i Lofotraidet. Samme år kom han til Svalbard, der han av den britiske admiral Philip Vian ble utnevnt til militærguvernør. I januar 1943 var han sjef for MTB-flotiljen som deltok i aksjonen mot Stordø Kisgruber.Kjell Pedersen: «Avduker minnestein for dramatisk krigsdag», Bergens Tidende, 15. januar 1993, s. 2.Kjell Pedersen: «Aksjonen mot Stordø Kisgruber», Bergens Tidende, 15. september 2003, s. 24. Han ble forfremmet til orlogskaptein i 1944.

 Etter krigen 
Etter krigen fortsatte Tamber i Sjøforsvaret. I 1945 gjennomgikk han britisk stabskurs i Greenwich. Han var assisterende marineattaché i USA og Canada fra 1952 til 1955. I 1954 ble han kommandørkaptein og i 1956 ble han utnevnt til kommandør og sjef for Kysteskadren. Tamber tok 1955 til 1956 Forsvarets høgskole. Han ble i 1959 utnevnt til kontreadmiral. I årene 1959 til 1962 var Tamber nestkommanderende for Sjøforsvaret og fra 1962 til 1966 var han marineattaché i USA. Han satt fra 1962 av også som representant i NATOs faste militære råd. I 1966 ble han utnevnt til sjef for Sjøforsvarskommando Nord-Norge i Bodø, en stilling han hadde til 1971.

 Utmerkelser 
Løytnant Tamber ble i statsråd 19. juni 1942 tildelt Krigskorset med sverd «For dyktig ledelse av sitt fartøy – M.T.B. 6 – under operasjoner i den Engelske Kanal sommeren og høsten 1940 og for ypperlig utnyttelse av sitt fartøy og mannskap under angrep på Calais havn mellom 8. og 9. september 1940.»Erik Gjems-Onstad: Krigskorset og St. Olavsmedaljen med ekegren, Oslo: s. 52. Han ble også hedret med St. Olavsmedaljen med ekegrenGjems-Onstad, Erik (red.): Krigskorset og St. Olavsmedaljen med ekegren, Oslo: Dreyer 1995, s. 199., Krigsmedaljen, Deltagermedaljen med rosett og Haakon VIIs 70-årsmedalje. Av britene ble Tamber dekorert med Distinguished Service Cross, Defence Medal, 1939–1945 Star og Atlantic Star med rosett. Av USA hadde han blitt hedret med Legion of Merit.

 Familie 
Ragnvald A. Tamber var gift med Nini Marie Aas som tjenestegjorde som sykepleier i sjøforsvaret i Storbritannia under andre verdenskrig . Blant deres barn var lege og major Einar Tamber.

 Referanser 

Kategori:Norske kontreadmiraler
Kategori:Norsk militært personell under andre verdenskrig
Kategori:Krigskorset
Kategori:St. Olavsmedaljen med ekegren
Kategori:Krigsmedaljen
Kategori:Deltagermedaljen
Kategori:1939–1945 Star
Kategori:Haakon VIIs 70-årsmedalje
Kategori:Personer fra Øvre Eiker kommune
Kategori:Marineoffiserer
Kategori:Artikler i sjøfart-prosjektet